**OBRAZLOŽENJE**

**Prijedloga Odluke o utvrđivanju lokacija za kupanje**

**i trajanja sezone za kupanje u 2025.**

Pravni temelj za donošenje Odluke o utvrđivanju lokacija za kupanje i trajanja sezone za kupanje u 2025. je članak 58. stavak 2. Zakona o vodama (Narodne novine 66/19, 84/21 i 47/23) koji propisuje da jedinica lokalne samouprave donosi odluku kojom se utvrđuju lokacije za kupanje i trajanje sezone za kupanje na površinskim vodama te članak 4. stavak 1. Uredbe o kakvoći voda za kupanje (Narodne novine 51/14) kojim se propisuje da jedinica lokalne samouprave prije početka svake sezone kupanja donosi odluku kojom se utvrđuju lokacije za kupanje na kojima se provodi praćenje kakvoće voda, utvrđuju razlozi eventualnih promjena u odnosu na prethodnu sezonu kupanja, utvrđuje trajanje sezone za kupanje na površinskim vodama za kupanje te prikazuje ocjena o kakvoći površinskih voda za kupanje za prethodnu godinu. Članak 41. točka 2. Statuta Grada Zagreba (Službeni glasnik Grada Zagreba 23/16, 2/18, 23/18, 3/20, 3/21, 11/21 – pročišćeni tekst i 16/22) propisuje da Gradska skupština Grada Zagreba donosi odluke i druge opće akte kojima se uređuju pitanja iz samoupravnog djelokruga Grada Zagreba.

S tim u vezi, jedinice lokalne i područne (regionalne) samouprave prate propisane standarde kakvoće vode za kupanje kojima se određuju granične vrijednosti mikrobioloških pokazatelja i druge značajke vode za kupanje, a u cilju osiguranja očuvanja zaštite ili poboljšanja kakvoće površinskih voda koje se koriste za kupanje i time pridonose očuvanju i zaštiti okoliša i ljudskog zdravlja. S obzirom na navedeno, za 2025. godinu predlaže se jezero Jarun kao lokacija za kupanje s plažama: Veliko jezero, Malo jezero, Otok veslača, Otok Trešnjevka i Otok Univerzijade. Sezona kupanja Odlukom se definira u razdoblju od 1. lipnja do 15. rujna 2025.

Temeljem Zakona o pravu na pristup informacijama (Narodne novine 25/13, 85/15 i 69/22) o Odluke o utvrđivanju lokacija za kupanje i trajanja sezone za kupanje u 2025. provodi se internetsko savjetovanje te se pozivaju svi zainteresirani da dostave svoje prijedloge i mišljenja.